αρχοντος ευκλειδα του καλλια μηνος θεοξενιου βουλευοντων αρχωνος του νικοστρατου καλλωνος του αντιγενειδα κλεοξενιδα του αθανιωνος απεδοντο σωτυλος και αριστοκλης οι ηρακωνος τωι απολλωνι τωι πυθιωι σωματα γυναικεια μεν δυο οις ονοματα εισιδωρα ευφροσυνα και παιδαριον ωι ονομα ισιδωρος το γενος οικογενη τιμας αργυριου μναν εξ και ημισου και ταν τιμαν απεχοντι πασαν. βεβαιωτηρες κατα τους νομους τας πολιος μεντωρ λαιαδα επινικος νικοστρατου καθως επιστευσαν τω θεω τας ωνας εφ ωτε ελευθερους ειμεν τους προγεγραμμενους και ανεφαπτους απο παντων τον παντα χρονον ποιουντας ο κα θελωντι και αποτρεχοντας ο ις κα θελωντι. ει δε τις εφαπτοιτο επι καταδουλισμωι εισιδωρας η ευφροσυνας η ισιδωρου βεβαιον παρεχοντω τωι θεωι ταν ωναν οι τε αποδομενοι και οι βεβαιωτηρες. ομοιως δε και ο παρατυχων κυριος εστω συλεων τους προγεγραμμενους ως ελευθερους οντας αζαμιος ων και ανυποδικος πασας δικας και ζαμιας. μαρτυρες οι τε ιερεις του απολλωνος νικοστρατος αρχωνος δαμων αγαθωνος και ιδιωται καλλιστρατος αιακιδα ξενοκριτος μενητος αντιγενιδας μεγαρτας.
Phokis — Delphi — 50-1 BC
 50-1 BC